

|  |  |
| --- | --- |
| **Број предмета:** | **35-000346/21** |
|  |  |
| Број акта: | 11-1417LI-001/21 |
|  |  |
| Датум: | 22. 6. 2021. године |
| Мјесто: | Брчко |

На основу члана 6 став (1) Одлуке о начину расподјеле средстава за стамбено збрињавање избјеглица и расељених лица која се желе интегрисати на нивоу локалне заједнице за 2021. годину, број: 02-000157/21, број акта: 01.11-0377МБ-021/21 од 18. 6. 2021. године, шефица Одјељења за расељена лица, избјеглице и стамбена питања Владе Брчко дистрикта БиХ р а с п и с у ј е

**Ј А В Н И П О З И В**

**за додјелу средстава за стамбено збрињавање избјеглица и расељених лица која се желе интегрисати на нивоу локалне заједнице за 2021. годину**

Помоћ у области стамбеног збрињавања избјеглица и расељених лица која се желе интегрисати на нивоу локалне заједницереализоваће се у оквируобезбијеђених средстава у Буџету Брчко дистрикта БиХ за 2021. годину у износу од **150.000,00 КМ,** исплатом новчаних средстава у максималном износудо **27.000,00 КМ.**

Висина новчаних средстава биће утврђена на основу предмјера и предрачуна грађевинског материјала за обнову стамбеног објекта, а уз примјену тренутних просјечних тржишних јединичних цијена грађевинског материјала.

**КОРИСНИЦИ ПОМОЋИ**

Помоћ у стамбеном збрињавању избјеглица и расељених лица која се желе интегрисати на нивоу локалне заједнице додјељује се избјеглицама и расељеним лицима у Босни и Херцеговини која су имала пријератно пребивалиште ван Брчко дистрикта БиХ и која су се одлучила трајно настанити у Дистрикту.

**ОПШТИ УСЛОВИ И ДОКАЗИ О ИСПУЊАВАЊУ ОПШТИХ УСЛОВА**

1. На јавном позиву могу учествовати лица која испуњавају сљедеће **опште услове**:
2. да су избјеглице или расељена лица која су имала или имају статус избјеглице или расељеног лица,
3. да су становници Дистрикта најмање 5 година прије расписивања јавног позива,
4. да у Дистрикту посједују:

1) парцелу за коју су издати локациони услови или започету стамбену изградњу на парцели за коју су издати локациони услови или одобрење за грађење или

2) стамбени објекат за који је издато рјешење о легализацији или

3) стамбени објекат над којим су стекли власништво, а који је постојао 1991. године што се доказује потврдом издатом од стране Одјељења за јавни регистар, Пододјељења за катастарске књиге.

1. да подносилац захтјева или члан његовог породичног домаћинства није био корисник помоћи за изградњу или санацију стамбене јединице, осим у случајевима гдје та помоћ није била довољна да задовољи минимум стамбених услова у складу са Стандардима,
2. да подносилац захтјева или члан његовог породичног домаћинства нема на територији Босне и Херцеговине другу стамбену јединицу која се сматра условном за становање у складу са Стандардима,
3. да је подносилац захтјева или члан његовог породичног домаћинства у општини гдје му је било пријератно пребивалиште власник/сувласник или посједник/супосједник порушене или оштећене стамбене јединице, или носилац станарског права порушеног или оштећеног стана, и да иста није продата, замијењена или пренесена на други начин, осим:

1) ако је стамбена јединица из 1991. године продата за износ мањи од 27.000,00 КМ или

2) ако су стамбену јединицу из 1991. године замијенили за другу стамбену јединицу која је неусловна за становање у складу са Стандардима.

1. **Докази** **о испуњавању општих услова су**:
2. рјешење/увјерење/потврда о статусу избјеглице или расељеног лица или рјешење/увјерење/потврда о престанку статуса избјеглице или расељеног лица или копија пасоша са дулдунг визом или документ издат од надлежног органа којим се потврђује статус избјеглице из БиХ;
3. увјерење о пријави пребивалишта,
4. за парцелу или стамбени објекат коју посједује у Дистрикту:
5. локацијске услове или одобрење за грађење издате од надлежног органа или да исте прибави и достави комисији у року од 30 дана од дана затварања јавног позива или
6. рјешење о легализацији или
7. потврда издата од стране Одјељења за јавни регистар, Пододјељења за катастарске књиге за стамбени објекат у Дистрикту који је постојао 1991. године,
8. извод из земљишне књиге (земљишнокњижни извод не старији од 6 мјесеци) или правоснажна судска пресуда или правоснажно рјешење надлежног органа на основу којег је корисник стекао право власништва или грађења или правоснажна одлука о додјели земљишта кориснику на кориштење ради грађења или уговор на основу којег је корисник стекао право власништва или грађења,
9. овјерена изјава подносиоца захтјева да он и пунољетни чланови његовог породичног домаћинства нису били корисници помоћи за изградњу или санацију стамбене јединице, осим у случајевима гдје та помоћ није била довољна да задовољи минимум стамбених услова у складу са Стандардима,
10. овјерена изјава подносиоца захтјева да он и чланови његовог породичног домаћинства немају на територији Босне и Херцеговине другу стамбену јединицу која се сматра условном за становање у складу са Стандардима,
11. за стамбени објекат из 1991. године:
12. извод из земљишне књиге или посједовни лист или уговор о коришћењу стана (зк. извод или пл не старији од 6 мјесеци) за подносиоца захтјева, односно члана његовог породичног домаћинства као доказ да је власник/сувласник или посједник/супосједник стамбене јединице или носилац станарског права из 1991. године,
13. ако је подносилац захтјева или члан његовог породичног домаћинства сувласник или супосједник ратом порушене или оштећене стамбене јединице, потребно је приложити овјерене изјаве осталих сувласника или супосједника да нису били корисници донације или других средстава довољних за осигурање минимума стамбених услова и да се неће појављивати са захтјевом за добијање ових средстава у Дистрикту;
14. доказ из општине у којој је живио 1991. године да:

1. је његова стамбена јединица порушена или оштећена и да иста није продата, замијењена или пренесена на други начин;

2. подносилац захтјева нити остали евентуални сувласници нису били корисници помоћи за изградњу или санацију стамбене јединице.

(3) Изузетно од става (2) тачка f) алинеја 3) овог члана:

 а) ако је стамбени објекат продат, потребно је доставити овјерен купопродајни уговор;

 б) ако је стамбени објекат замијењен, потребно је доставити овјерен уговор о замјени а Комисија за израду предмјера и предрачуна радова ће утврдити да ли је стамбена јединица, коју је подносилац захтјева стекао путем замјене, неусловна за становање у складу с утврђеним стандардима.

(4) Комисија за одабир корисника за додјелу новчаних средстава по службеној дужности прибавља:

а) доказ из става (2) тачке b) овог члана,

б) доказ из Основног суда Брчко дистрикта БиХ да подносилац захтјева и чланови његовог домаћинства немају у Дистрикту другу имовину а у случају посједовања имовине условност те имовине утврђује Комисија за израду предмјера и предрачуна радова,

ц) доказ о чињеници да ли је подносилац захтјева и члан његовог породичног домаћинства био корисник помоћи за изградњу или санацију стамбене јединице у Дистрикту.

(5) Утврђивање чињенице да ли је раније добијена помоћ била довољна да задовољи минимум стамбених услова у складу са Стандардима врши Комисија за израду предмјера и предрачуна радова на основу података о добијеној донацији а по потреби и увидом у чињенично стање на терену.

(6) Подносилац захтјева уз пријаву на јавни позив прилаже доказе из става (2) тачке а), c), d), е) и f) и става (3) овог члана и доказе за испуњавање посебних услова из тачке 2. овог јавног позива.

**ПОСЕБНИ УСЛОВИ И ДОКАЗИ О ИСПУЊАВАЊУ ПОСЕБНИХ УСЛОВА**

1. **Посебни услови** **су:**

а) број чланова породичног домаћинства;

b) социјални статус и старосна доб подносиоца захтјева;

c) категорија ратног војног инвалида;

d) припадност породици погинулих бораца.

1. **Докази о испуњавању посебних** услова које подносилац захтјева доставља су:
	1. овјерена Изјава о кућној листи;
	2. увјерење Одјељења за здравство и остале услуге, Пододјељења за социјалну заштиту о социјалном статусу;
	3. акт надлежног органа којим се доказује да подносилац захтјева живи у алтернативном смјештају;
	4. рјешење надлежног органа о категорији ратног војног инвалида;
	5. потврда надлежног органа о статусу породице погинулог борца.

**БОДОВАЊЕ**

1. За сваког члана породичног домаћинства подносилац захтјева остварује право на 5 бодова.
2. Сваки члан породичног домаћинства старији од 65 година живота бодује се са додатних 5 бодова.
3. Поред бодова остварених у складу с тачкама 1. и 2. подносилац захтјева остварује додатних 5 бодова у сваком од сљедећих случајева:
	1. за сваког члана породичног домаћинства корисника сталне социјалне помоћи;
	2. породично домаћинство категорије породице погинулих бораца;
	3. ако живи у стамбеном објекту без крова или купатила;
	4. ако живи у алтернативном смјештају;
	5. за ратне војне инвалиде од I до IV категорије.
4. Изузетно од тачке 3. ратни војни инвалиди чланови породичног домаћинства подносиоца захтјева бодују се са 2 бода.

**ОДАБИР КОРИСНИКА**

Комисија за одабир корисника, коју именује шеф Одјељења, сачињава ранг-листу корисника коју објављује на огласној табли Владе Брчко дистрикта БиХ, Одјељења за расељена лица, избјеглице и стамбена питања и веб-страници Одјељења на коју се може уложити приговор у року од осам дана од дана објављивања.

Приговор се подноси другостепеној комисији коју именује шеф Одјељења.

Након што Другостепена комисија заврши поступак по приговору доставља првостепеној комисији извјештај са препоруком, Комисија за одабир сачињава и потписује коначну листу корисника која се формира до нивоа средстава расположивих у буџету Дистрикта за текућу годину, коју објављује на огласној табли Владе Брчко дистрикта БиХ, огласној табли Одјељења и веб-страници Одјељења.

Подносиоци пријава на јавни позив чија је пријава уредна али који по броју бодова не буду стекли услове да се уврсте на коначну листу корисника неће остварити право на додјелу помоћи у складу са Одлуком о начину расподјеле средстава за стамбено збрињавање избјеглица и расељених лица која се желе интегрисати на нивоу локалне заједнице за 2021. годину, број: 02-000157/21, број акта: 01.11-0377МБ-021/21 од 18. 6. 2021. године.

Након објаве коначне листе корисника, Комисија за одабир писмено ће обавијестити све подносиоце пријава на јавни позив о исходу њихове пријаве.

**ПОДНОШЕЊЕ ПРИЈАВА И ДОКУМЕНАТА**

Пријава на Јавни позив за додјелу средстава за стамбено збрињавање избјеглица и расељених лица која се желе интегрисати на нивоу локалне заједнице за 2021. годину, с попуњеним обрасцем пријаве/изјаве и пратећом документацијом којом се доказује испуњавање општих и посебних критерија, доставља се у затвореној коверти у зграду Владе Брчко дистрикта БиХ – Булевар мира бр. 1, на шалтер број 9, сваким радним даном од 7.30 до 15.00 часова или поштом на адресу: Влада Брчко дистрикта БиХ, Одјељење за расељена лица, избјеглице и стамбена питања, Булевар мира бр. 1, поштански број 76100 Брчко, с назнаком: „**ЗА ЈАВНИ ПОЗИВ ЗА ДОДЈЕЛУ СРЕДСТАВА ЗА СТАМБЕНО ЗБРИЊАВАЊЕ ИЗБЈЕГЛИЦА И РАСЕЉЕНИХ ЛИЦА КОЈА СЕ ЖЕЛЕ ИНТЕГРИСАТИ НА НИВОУ ЛОКАЛНЕ ЗАЈЕДНИЦЕ ЗА 2021. ГОДИНУ – НЕ ОТВАРАЈ“**.

**Образац Пријаве/Изјаве** се може преузети на инфопулту у згради Владе Брчко дистрикта БиХ – Булевар мира бр. 1, као и на интернет страници [www.vlada.bdcentral.net](http://www.vlada.bdcentral.net).

Јавни позив је отворен **15 дана** и траје **од ­­­24. 6. 2021. до 9. 7. 2021. године** и биће објављен на огласној табли Владе Брчко дистрикта БиХ и Одјељења за расељена лица, избјеглице и стамбена питања, веб-страници [www.vlada.bdcentral.net](http://www.vlada.bdcentral.net).

Пријаве поднесене мимо утврђеног рока неће бити разматране.

|  |  |  |
| --- | --- | --- |
| **ДОСТАВИТИ:** |  |  **Шефица Одјељења** |
| 1. За огласну таблу Владе
2. За огласну таблу Одјељења за расељена лица, избјеглице и стамбена питања
 |   |  Љубица Илић, маг. биол. |
| 1. За веб-страницу
2. Евиденцији
3. Архиви.
 |  |  |